CELEX: 62016FN0042
Language: el
Date: 2016-08-12 00:00:00
Title: Υπόθεση F-42/16: Προσφυγή-αγωγή της 12ης Αυγούστου 2016 — ZZ κατά ΕΤΕπ

10.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/30
            
         Προσφυγή-αγωγή της 12ης Αυγούστου 2016 — ZZ κατά ΕΤΕπ
   (Υπόθεση F-42/16)
   (2016/C 371/33)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωπος: N. Lhoëst, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων (ΕΤΕπ)
   
      Αντικείμενο και περιγραφή της διαφοράς
   
   Αγωγή αποζημιώσεως που άσκησε ο προσφεύγων-ενάγων με αίτημα την αποκατάσταση της ζημίας και την ικανοποίηση της ηθικής βλάβης που υποστηρίζει ότι υφίσταται από τον Νοέμβριο του 2013.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               (1)
            
            
               να υποχρεώσει την ΕΤΕπ να του καταβάλει ποσό ίσο με το οκταπλάσιο του ετήσιου μισθού του βάσει του άρθρου 33bis του κανονισμού προσωπικού και του άρθρου 9.1.1 των διοικητικών διατάξεων που ισχύουν για το προσωπικό·
            
         
               (2)
            
            
               να ακυρώσει την απόφαση της ΕΤΕπ της 4ης Ιουνίου 2015 με την οποία έκλεισε ο ατομικός λογαριασμός του στο σύστημα συμπληρωματικής ασφαλίσεως (RCVP) από την 28.2.2015 και να υποχρεώσει την ΕΤΕπ να του καταβάλει:
               
                           —
                        
                        
                           ποσό ίσο με τις καταβολές οι οποίες θα είχαν γίνει από την ΕΤΕπ στον ως άνω λογαριασμό του (RCVP) (3 % του ετήσιου μισθού του) από την 28.2.2015 έως την ημερομηνία εκ νέου ενεργοποιήσεως του λογαριασμού αυτού, εάν η ΕΤΕπ δεν είχε αποφασίσει το κλείσιμό του·
                        
                     
                           —
                        
                        
                           τους τόκους επί του κεφαλαίου του ως άνω λογαριασμού (RCVP) που θα είχαν πιστωθεί εάν ο λογαριασμός αυτός δεν είχε κλείσει στις 28.2.2015 και εάν τόσο ο ίδιος όσο και η ΕΤΕπ είχαν συνεχίσει τις καταβολές τους που ανέρχονται σε ποσοστό 3 % του ετήσιου μισθού του, έως την ημερομηνία εκ νέου ενεργοποιήσεως του λογαριασμού αυτού.
                        
                     
         
               (3)
            
            
               να υποχρεώσει την ΕΤΕπ να του καταβάλει ικανοποίηση για την ηθική βλάβη που υπέστη, αποτιμώμενη ex aequo et bono στο ποσό των 15 000 ευρώ·
            
         
               (4)
            
            
               να καταδικάσει την ΕΤΕπ στα δικαστικά έξοδα.